The Ghost Writer (film)
<s>The Ghost Writer () je britansko-francusko-njemački politički triler film snimljen 2010. godine u režiji Romana Polanskog.</s><s>Predstavlja adaptaciju romana The Ghost Roberta Harrisa, nekadašnjeg fanatičnog pristaše i bliskog prijatelja britanskog premijera Tonyja Blaira sa kojim se bio razišao povodom rata u Iraku, i koji se zbog toga često tumači kao svojevrsni roman sa ključem.</s><s>Neimenovani protagonist, čiji lik tumači Ewan MacGregor, je pisac iz sjene angažiran da napiše knjigu memoara za račun Adama Langa (čiji lik tumači Pierce Brosnan), bivšeg britanskog premijera koji se sklonio u SAD zbog istrage oko ratnih zločina počinjenih od strane britanske vojske prilikom rata u neimenovanoj zemlji Bliskog istoka.</s><s>Radnja prikazuje kako njegovo istraživanje premijerove prošlosti ukazuje na kompromitirajuće indicije da je u ranoj mladosti bio regrutiran kao suradnik američkih obavještajnih službi.</s>

<s>Snimanje filma je 2009. nakratko bilo prekinuto kada je Polanski, prilikom posjeta Filmskom festivalu u Zürichu bio uhapšen od švicarskih vlasti na osnovu potjernice koje su bile izdale SAD povodom optužnice za seksualno zlostavljanje iz 1970-ih.</s><s>Polanski je film nastavio režirati iz kućnog pritvora te se vratio na set nakon što je odbijen američki zahtjev za izručenje.</s><s>Film je premijerno prikazan na Berlinskom festivalu te je doživio izuzetno dobre kritike, te kasnije osvojio i Evropsku filmsku nagradu za najbolji film.</s><s>Od strane britanskih blairita i američkih neokona je, pak, proglašen propagandnim filmom, a kao prilog toj tvrdnji je navedeno da ga je djelomično financirala njemačka vlada, poznata po tome što se, za razliku od Blaira, žestoko protivila američkoj invaziji Iraka.</s>

<s>Uloge</s>

<s>Izvori</s>

<s>Vanjske veze</s>

<s></s>

<s>Britanski filmovi
Francuski filmovi
Njemački filmovi
Triler filmovi
Politički filmovi
Propagandni filmovi
Authority control 2</s>

